rejauldu/bengali-wikipedia huggingface dataset:
আবু বিনতে আবদুল মুত্তালিব মুহাম্মদের ফুফু ছিলেন।   প্রথম জীবন  তিনি ৫৬০ সালের কাছাকাছি মক্কায় জন্মগ্রহণ করেন, আবদুল মুত্তালিব ইবনে হাসিমী ও ফাতিমা বিন আমরের ঘরে। তিনি কুরাইশ বংশের মাখজুম গোত্রর ছিলেন।   তার প্রথম স্বামী উমাইর ইবনে ওয়াহব এর ঔরসে তাঁর একটি ছেলে ছিল, তুলয়ব। তার দ্বিতীয় স্বামী আর্তা ইবনে শারাহবীল ইবনে হাশিম এর ঔরসে তাঁর একটি মেয়ে ছিল ফাতিমা।    ইসলাম গ্রহণ  আল- আরাকামের বাড়িতে তাঁর ছেলে তুলায়ব একজন মুসলমান হয়ে ওঠে। আরওয়া তার চাচাতো ভাই মুহাম্মদের পক্ষে তার সমর্থন দিয়ে বলেছিলেন যে, যদি সে একজন পুরুষ হত তবে সে তার ভাতিজাকে রক্ষা করার জন্য অস্ত্র তুলে নিতো। তুলায়ব তখন জিজ্ঞাসা করলেন, কি তাকে মুসলিম হতে বাধা দিচ্ছে? আরওয়া তার বিশ্বাসের ঘোষণা দেন এবং মক্কায় মুহাম্মদের সমর্থনে কথা বলতে শুরু করেন।   তার ভাই আবু লাহাব তাকে ডেকে বললেন, তিনি অবাক হয়েছেন যে তিনি তাদের বাবার ধর্ম পরিত্যাগ করেছেন। আরওয়া উত্তর দিয়েছিলেন যে, তিনি একজন মুসলিম এবং তিনি আবু লাহাবকে তার ভাতিজাকে সমর্থন করার পরামর্শ দিয়েছিলেন, এমনকি যদি মুহাম্মদ এর উদ্দেশ্য ব্যর্থ হয়, এমনকি আবু লাহাবের কাছে অজুহাত থাকবে যে তিনি শুধুমাত্র পরিবারের একজন সদস্যকে রক্ষা করছিলেন।   ৬২২ সালে মদিনায় সাধারণ অভিবাসনে যোগ দেন আরাওয়া।    মুহাম্মদ জন্য কবিতা  তিনি মুহাম্মাদকে উদ্দেশ্য করে একটি কবিতা লেখেন O Allah's Messenger! Thou wert our hope and thou wert kind to us and not cruel. Thou wert kind, merciful and our Prophet. Whoever weepeth should weep for thee today ... For Allah's Messenger may my mother and maternal aunt be sacrificed, my paternal uncle, my maternal uncle and even mine own soul ... May Allah's peace be in greeting to thee, and may thou enter the Garden of Aden with joy.Muhammad ibn Saad. Kitab al-Tabaqat al-Kabir. Translated by Haq, S. M. (1972). Ibn Sa'd's Kitab al-Tabaqat al-Kabir Volume I Parts I & II, p. 414. Delhi: Kitab Bhavan.   তথ্যসূত্র   বিষয়শ্রেণী:বনু হাশিম বিষয়শ্রেণী:মুহাম্মাদের পরিবার বিষয়শ্রেণী:অপর্যালোচিত অনুবাদসহ পাতা বিষয়শ্রেণী:৬ষ্ঠ শতাব্দীর আরব ব্যক্তি
সেনাকুঞ্জ বাংলাদেশ সেনাবাহিনীর অফিসিয়াল মিলনায়তন / কনভেনশন সেন্টার। এটি ঢাকা সেনানিবাসে অবস্থিত। ভেন্যুটিতে বাংলাদেশ সশস্ত্র বাহিনীর দাপ্তরিক ইভেন্ট অনুষ্ঠিত হয়ে থাকে।   ইতিহাস  ১৯৭১ সালে বাংলাদেশ মুক্তিযুদ্ধের সময় বাংলাদেশ সশস্ত্র বাহিনী প্রতিষ্ঠিত হয়, তার স্মরণে বার্ষিক সশস্ত্র বাহিনী দিবসের অনুষ্ঠান এখানে আয়োজন করা হয়। ভেন্যুটিতে বাংলাদেশ সশস্ত্র বাহিনী বার্ষিক ইফতার পার্টি আয়োজন করে এবং বাংলাদেশের উচ্চবিত্তরা এসব অনুষ্ঠানে অংশ নেন।  কেন্দ্র|থাম্ব|756x756পিক্সেল|ক্যান্টনমেন্ট কেন্দ্রীয় মসজিদ এবং সেনাকুঞ্জ   তথ্যসূত্র   বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশ সেনাবাহিনী
মহানগর সত্যজিৎ রায় পরিচালিত একটি চলচ্চিত্র। ১৯৬৩ সালে ছবিটি মুক্তি পায়। মহানগর নরেন্দ্রনাথ মিত্রের একটি ছোটোগল্প 'অবতরণিকা' অবলম্বনে রচিত। গল্পের কেন্দ্রীয় চরিত্র এক গৃহবধূ। তিনি তার রক্ষণশীল পরিবারের গণ্ডীর বাইরে বেরিয়ে এসে সেলসপারসনের চাকরি গ্রহণ করেছিলেন। জয়া ভাদুড়ি (পরবর্তীতে অমিতাভ বচ্চনকে বিয়ে করে জয়া বচ্চন নাম ধারণ করেন) প্রথম এই ছবিতে অভিনয়ের মাধ্যমে চলচ্চিত্র জগতে আসেন।   কাহিনি-সারাংশ  মহানগর ছবির পটভূমি ১৯৫০-এর দশকের কলকাতা। রক্ষণশীল মধ্যবিত্ত পরিবারের গৃহবধূ আরতি মজুমদার (মাধবী মুখোপাধ্যায়) যখন দেখেন সংসার নির্বাহে তার স্বামীর আয় যথেষ্ট নয়, তখন তিনি বাড়ির সকলের অমতেই একটি চাকরি গ্রহণ করেন। ধীরে ধীরে আরতি তার নবলব্ধ আর্থিক ও মানসিক স্বাধীনতাটি পুরোদমে উপভোগ করতে শুরু করেন। এদিকে আরতির স্বামী চাকরি হারান। ফলে আরতিই বাড়ির একমাত্র উপার্জনক্ষম ব্যক্তি হয়ে ওঠেন। আরতি এডিথ নামে এক ইংরেজিভাষী অ্যাংলো-ইন্ডিয়ান সহকর্মীর সঙ্গে বন্ধুত্ব করেন। শেষে মিথ্যা সন্দেহের বশে সেই মহিলাটিকে চাকরিচ্যূত করা হলে, আরতি প্রতিবাদে তার একমাত্র অবলম্বন চাকরি থেকে ইস্তফা দেন।   শ্রেষ্ঠাংশে   অনিল চট্টোপাধ্যায় - সুব্রত মজুমদার  মাধবী মুখোপাধ্যায় - আরতি মজুমদার  জয়া ভাদুড়ি - বাণী (সুব্রতর ছোটোবোন)  হরেন্দ্রনাথ চট্টোপাধ্যায় - প্রিয়গোপাল মজুমদার (সুব্রতর বাবা)  শেফালিকা দেবী - সরোজিনী দেবী (সুব্রতর মা)  প্রসেনজিৎ সরকার - পিন্টু (সুব্রত ও আরতির ছেলে)  হারাধন বন্দ্যোপাধ্যায় - হিমাংশু মুখোপাধ্যায় (আরতির বস)  ভিকি রকউড - এডিথ (আরতির সহকর্মী)  শ্যামল ঘোষাল   পুরস্কার  ১৯৬৪ সালে এই ছবির জন্য সত্যজিৎ রায় চতুর্দশ বার্লিন আন্তর্জাতিক চলচ্চিত্র উৎসবে "সিলভার বিয়ার ফর বেস্ট ডিরেক্টর" পুরস্কার পেয়েছিলেন।   পাদটীকা    বহিঃসংযোগ   Mahanagar (SatyajitRay.org)    বিষয়শ্রেণী:১৯৬৩-এর চলচ্চিত্র বিষয়শ্রেণী:১৯৬৩-এর নাট্য চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ইংরেজি ভাষার ভারতীয় চলচ্চিত্র বিষয়শ্রেণী:ভারতীয় নারীবাদী চলচ্চিত্র বিষয়শ্রেণী:ভারতীয় সাদাকালো চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:কলকাতার পটভূমিতে চলচ্চিত্র বিষয়শ্রেণী:কলকাতায় ধারণকৃত চলচ্চিত্র বিষয়শ্রেণী:চলচ্চিত্রে কলকাতা বিষয়শ্রেণী:সত্যজিৎ রায় পরিচালিত চলচ্চিত্র বিষয়শ্রেণী:সত্যজিৎ রায় সুরারোপিত চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র
লাম দর্জি (জন্ম: ১৮ মে ১৯৯৫) হলেন একজন ভুটানি তীরন্দাজ, যিনি ভুটানের প্রতিনিধি হিসেবে বিভিন্ন আন্তর্জাতিক প্রতিযোগিতায় অংশগ্রহণ করে থাকেন।  দর্জি ভুটানের হয়ে ২০২৪ গ্রীষ্মকালীন অলিম্পিকে অংশগ্রহণ করেছেন।  প্রারম্ভিক জীবন লাম দর্জি ১৯৯৫ সালের ১৮ই মে তারিখে ভুটানের সামদ্রুপ জংখারে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন দর্জি ভুটানের প্রতিনিধি হিসেবে ২০২৪ গ্রীষ্মকালীন অলিম্পিকে শুধুমাত্র একটি প্রতিযোগিতায় অংশগ্রহণ করেছেন।  তিনি তীরন্দাজীতে পুরুষদের ব্যক্তিগত প্রতিযোগিতায় অংশগ্রহণ করেছিলেন। র‍্যাঙ্কিং পর্বে ৩৩টি ১০ পয়েন্ট অর্জন করে সর্বমোট ৬৬৩ পয়েন্ট নিয়ে তিনি ২৮তম স্থান অধিকার করেছিলেন। ৬৪ জনের পর্বে, তিনি র‍্যাঙ্কিং পর্বে ৩৭তম স্থান অধিকারী ইতালির আলেসসান্দ্রো পাওলির মুখোমুখি হয়েছিলেন, যেখানে তিনি ৭–৩ সেট পয়েন্টের ব্যবধানে পরাজিত হয়ে প্রতিযোগিতা থেকে বিদায় নিয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভুটানি পুরুষ তীরন্দাজ বিষয়শ্রেণী:ভুটানের অলিম্পিক তীরন্দাজ বিষয়শ্রেণী:২০২৪ গ্রীষ্মকালীন অলিম্পিকের তীরন্দাজ
নজরুল ইসলাম একজন বাংলাদেশী রসায়নবিদ ও শিক্ষাবিদ ছিলেন। তিনি ৮ ডিসেম্বর ২০১৯ থেকে আমৃত্যু মানারাত ইন্টারন্যাশনাল ইউনিভার্সিটির উপাচার্য হিসেবে দায়িত্ব পালন করেন।  শিক্ষাজীবন তিনি দিল্লি বিশ্ববিদ্যালয় থেকে পিএইচডি ডিগ্রি অর্জন করেন।  কর্মজীবন নজরুল ইসলাম রাজশাহী বিশ্ববিদ্যালয়ের রসায়ন বিভাগে অধ্যাপনা করেছেন। তিনি বিশ্ববিদ্যালয়টির সিনেট সদস্য, প্রক্টর, বিভাগীয় প্রধান এবং রাজশাহী বিশ্ববিদ্যালয় শিক্ষক সমিতির নির্বাচিত সভাপতি ছিলেন।  এছাড়া তিনি বেগম রোকেয়া বিশ্ববিদ্যালয়ের সিন্ডিকেট সদস্য, বিজ্ঞান এবং প্রকৌশল ও প্রযুক্তি অনুষদের ডিন, রসায়ন বিভাগের সভাপতি এবং উপাচার্যের প্রতিনিধি হিসেবে বিশ্ববিদ্যালয়টির অ্যাকাডেমিক ও প্রশাসনিক ক্ষেত্রে বিভিন্ন গুরুত্বপূর্ণ দায়িত্ব পালন করেন।  নজরুল ইসলাম ২০১৯ সালর ৮ ডিসেম্বর পরবর্তী চার বছরের জন্য বেসরকারি বিশ্ববিদ্যালয়, মানারাত ইন্টারন্যাশনাল ইউনিভার্সিটির উপাচার্য হিসেবে যোগদান করেন।  গবেষণাকর্ম ও প্রকাশনা নজরুল ইসলামের উল্লেখযোগ্য সংখ্যক গবেষণা প্রবন্ধ দেশীয় ও আন্তর্জাতিক জার্নালে প্রকাশিত হয়েছে। তিনি দেশে ও বিদেশে বিভিন্ন সম্মেলনে গবেষণা প্রবন্ধ উপস্থাপন করেছেন।  তার রচিত উল্লেখযোগ্য গ্রন্থের মধ্যে রয়েছে,   মৌলিক জৈব রসায়ন  মৌলিক অজৈব রসায়ন  রাসায়নিক গতিবিদ্যা ও আলোক রসায়ন   মৃত্যু  নজরুল ইসলাম ক্যান্সারে আক্রান্ত হয়ে ২০২৩ সালের ২৪ অক্টোবর রংপুরের দর্শনা সূত্রাপুরে নিজ বাসায় ৭০ বছর বয়সে মৃত্যুবরণ করেন।  তথ্যসূত্র  বিষয়শ্রেণী:২০২৩-এ মৃত্যু বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশী রসায়নবিদ বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:মানারাত ইন্টারন্যাশনাল ইউনিভার্সিটির উপাচার্য বিষয়শ্রেণী:বেগম রোকেয়া বিশ্ববিদ্যালয়, রংপুরের শিক্ষক বিষয়শ্রেণী:ক্যান্সারে মৃত্যু
বহুরিয়া ইউনিয়ন হচ্ছে একটি ইউনিয়ন পরিষদ যেটি বাংলাদেশের টাঙ্গাইল জেলার মির্জাপুর উপজেলার অন্তর্গত। এটি মির্জাপুরের ১১ কিলোমিটার উত্তরে এবং টাঙ্গাইল শহরের ৩৮ কিলোমিটার দক্ষিণ-পূর্বে লৌহজং নদীর তীরে অবস্থিত।   জনসংখ্যাতত্ত্ব  বাংলাদেশ পরিসংখ্যান ব্যুরো কর্তৃক পরিচালিত আদমশুমারি ২০১১ অনুযায়ী, বহুরিয়া ইউনিয়নের মোট জনসংখ্যা ২১,৪০৪ জন। এই ইউনিয়নে মোট ঘরসংখ্যা ৪৯৮৫ টি।   শিক্ষা  বহুরিয়া ইউনিয়নের গড় সাক্ষরতার হার শতকরা ৫২.২ ভাগ (পুরুষ-৫৫.৭%, মহিলা-৪৯.১%)।   আরও দেখুন   টাঙ্গাইল  তথ্যসূত্র  বিষয়শ্রেণী:ঢাকা বিভাগের জনবহুল স্থান বিষয়শ্রেণী:টাঙ্গাইল জেলার জনবহুল স্থান বিষয়শ্রেণী:মির্জাপুর উপজেলার ইউনিয়ন
গুড বাই মাউন্টেন ২০২৫ সালের বাংলা ভাষার ভারতীয় প্রণয়ধর্মী নাট্য চলচ্চিত্র। ওয়ায়ানাড মুভিজের ব্যানারে প্রযোজনা করেছেন এনকে মোহাম্মদ। পরিচালনার পাশাপাশি গল্প, চিত্রনাট্য ও সংলাপ লিখেছেন ইন্দ্রাশিস আচার্য। প্রধান চরিত্রে অভিনয় করেছেন ঋতুপর্ণা সেনগুপ্ত ও ইন্দ্রনীল সেনগুপ্ত। চলচ্চিত্রের গল্পে প্রেম, বিচ্ছেদ, পুনর্মিলন এবং জীবনের অনিবার্য পরিণতির এক আবেগঘন অন্বেষণ করে।  শান্তনু দের চিত্রগ্রহণে সম্পাদনা করেছেন লুব্ধক চট্টোপধ্যায়। সঙ্গীত পরিচালনা করেছেন রণজয় ভট্টাচার্য। অনির্বাণ ভট্টাচার্য এবং অনন্যা সেনগুপ্ত অভিনীত এই ছবিটি ইন্দ্রাশিস আচার্যের সমালোচকদের দ্বারা প্রশংসিত 'নিহারিকা' (২০২৩) এর পর বড় পর্দায় প্রত্যাবর্তনের চিহ্নিত করে।  পটভূমি ২২ বছর পর দুই প্রাক্তন আত্মার পুনর্মিলন ঘটে। তারা পাহাড়ের এক নির্জন বাংলোতে একসঙ্গে থাকতে শুরু করে—ঠিক যেন সময়ের ব্যবধান তাদের সম্পর্ককে স্পর্শই করতে পারেনি। নিঃশব্দ, শান্তিপূর্ণ এক ছন্দে তারা গড়ে তোলে নতুন করে কাছাকাছি আসার গল্প। কিন্তু সেই প্রশান্ত জীবনে অচিরেই কালো ছায়া নেমে আসে। পুরুষটি মরণব্যাধিতে আক্রান্ত, এবং হঠাৎ করেই নারীর স্বামী সেখানে এসে হাজির হন। তাঁর উপস্থিতিতে ভেঙে পড়ে তাদের গড়ে তোলা নরম, নীরব ভালোবাসার জগতটি। অভিনয়শিল্পী  ইন্দ্রনীল সেনগুপ্ত  ঋতুপর্ণা সেনগুপ্ত  অনির্বাণ ভট্টাচার্য  অনন্যা সেনগুপ্ত  সুবের ওয়ানাদ  জয়শ্রী অধিকারী  অরুণিমা পাল সঙ্গীত  ২০২৫ সালের ১৫ জুলাই "উত্তর সাজি" শিরোনামে প্রথম সঙ্গীত প্রকাশিত হয়। রণজয় ভট্টাচার্য্যের সুরে তমোঘ্না চ্যাটার্জীর লেখা ও পৃথা চ্যাটার্জী গানে কন্ঠ দেন। ২০ জুলাই "কালা মধু" শিরোনামে দ্বিতীয় সঙ্গীত মুক্তি পায়। ইন্দ্রশীষ আচার্য্যের লেখা ও রণজয় ভট্টাচার্য্যের সুরে, রণজয় ভট্টাচার্য্য এবং শাওনি মজুমদারের গাওয়া গান, ‘কালা মধু’।   মুক্তি চলচ্চিত্রটি ২০২৫ সালের ২৫ জুলাই পশ্চিমবঙ্গের প্রেক্ষাগৃহে মুক্তি পায়। তথ্যসূত্র  বহিঃসংযোগ    বিষয়শ্রেণী:২০২৫-এর প্রণয়ধর্মী চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:ইন্দ্রাশিস আচার্য পরিচালিত চলচ্চিত্র
এনরিকো ফার্মি (সেপ্টেম্বর ২৯, ১৯০১ - নভেম্বর ২৮, ১৯৫৪) একজন ইতালীয় পদার্থবিদ। তিনি ১৯৪২ খ্রিষ্টাব্দে সর্বপ্রথম পারমাণবিক বিভাজন ঘটাতে সক্ষম হন। এই গবেষণা পরবর্তীকালে পারমাণবিক বোমা, এবং পারমাণবিক চুল্লী (শক্তি উৎপাদনে ব্যবহৃত) তৈরির কাজের ভিত্তি হয়ে দাঁড়ায়। তিনি১৯৩৮ সালে রেডিওঅ্যাকটিভিটির উপর কাজের জন্য পদার্থবিজ্ঞানে নোবেল পুরস্কার লাভ করেন। তিনি ম্যানহাটন প্রকল্পে অংশগ্রহণ করেছিলেন।  ফার্মি হলেন পৃথিবীর প্রথম নিউক্লিয়ার চুল্লী নির্মাতা। সে চুল্লীটির নাম ছিল শিকাগো পাইল- ১। তাকে বলা হয় নিউক্লিয়ার যুগের স্থপতি এবং একই সাথে নিউক্লিয়ার বোমারও স্থপতি। তিনি হলেন অল্প সংখ্যক পদার্থবিজ্ঞানীদের মধ্যে একজন যাঁরা একই সাথে তাত্ত্বিক ও পরীক্ষণ পদার্থবিজ্ঞানে কৃতিত্ব দেখিয়েছেন। ইউরেনিয়াম পরবর্তী মৌলসমূহে নিউট্রনের গোলাবর্ষণের মাধ্যমে প্রবর্তিত তেজস্ক্রিয়তার কাজের জন্য তিনি ১৯৩৮ সালে পদার্থবিজ্ঞানে নোবেল পুরস্কার লাভ করেন।   প্রাথমিক জীবন  থাম্ব|ফের্মি রোমের ভায়া গায়েটা-১ এ জন্মগ্রহণ করেছিলেন এনরিকো ফার্মি ইতালির রোমে ২৯ সেপ্টেম্বর, ১৯০১ খ্রিষ্টাব্দে জন্মগ্রহণ করেন। তিনি ছিলেন আলবার্তো ফার্মি এবং ইডা ডি গেট্টিস এর তৃতীয় সন্তান। বাবা আলবার্তো ফার্মি ছিলেন রেলওয়ে মন্ত্রণালয়ের বিভাগীয় প্রধান এবং মা ছিলেন একজন প্রাথমিক স্কুল শিক্ষিকা। তার বোন মারিয়া ছিলেন তার থেকে দুই বছরের বড় আর ভাই জুলিও (Giulio) ছিলেন এক বছরের বড়। ফার্মি এবং তার ভাই দুজনকেই দুধমার কাছে পাঠানো হয়েছিল গ্রামীণ এলাকায়। ফার্মি আড়াই বছর বয়সে তার পরিবারের কাছে ফিরে আসেন।   শিক্ষাজীবন  ফার্মি ১৯১৮ সালে পিসাতে অবস্থিত সুপিরিয়র নরমাল স্কুল থেকে গ্র্যাজুয়েশন সম্পন্ন করেন। ১৯২৩ সালে রকফেলার বৃত্তি পেয়ে তিনি জার্মানির গটিঞ্জেনে বিজ্ঞানী ম্যাক্স বর্নের সঙ্গে বেশ কয়েক বছর গবেষণাকর্মে নিযুক্ত ছিলেন।   তথ্যসূত্র   বিষয়শ্রেণী:ইতালীয় পদার্থবিজ্ঞানী বিষয়শ্রেণী:১৯০১-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:শিকাগো বিশ্ববিদ্যালয়ের শিক্ষক বিষয়শ্রেণী:কলাম্বিয়া বিশ্ববিদ্যালয়ের শিক্ষক বিষয়শ্রেণী:মাক্স প্লাংক পদক বিজয়ী বিষয়শ্রেণী:ইতালীয় বংশোদ্ভূত মার্কিন ব্যক্তি বিষয়শ্রেণী:মার্কিন অজ্ঞেয়বাদী বিষয়শ্রেণী:পিসা বিশ্ববিদ্যালয়ের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:মার্কিন নিউক্লীয় পদার্থবিজ্ঞানী বিষয়শ্রেণী:পাকস্থলীর ক্যান্সারে মৃত্যু বিষয়শ্রেণী:পরীক্ষণমূলক পদার্থবিজ্ঞানী বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইতালীয় নোবেল বিজয়ী বিষয়শ্রেণী:মার্কিন ফিলোসফিক্যাল সোসাইটির সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:কোয়ান্টাম পদার্থবিজ্ঞানী বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:মাতেউচি পদক বিজয়ী বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
+ মাধুরী দীক্ষিতের পুরস্কার বিজয় ও মনোনয়ন 200px পুরস্কার জয় মনোনয়নফিল্মফেয়ার পুরস্কারআইফা পুরস্কারজি সিনে পুরস্কারস্ক্রিন পুরস্কার  মাধুরী দীক্ষিত ভারতীয় চলচ্চিত্র জগৎ তথা বলিউডের প্রথিতযশা অভিনেত্রী। তিনি মূলতঃ মাধুরী নামেই অধিক পরিচিত। অনেক সময় তাকে বলিউডের সেরা অভিনেত্রীদের একজন হিসেবে গণ্য করা হয়। তিনি তার কর্মজীবনে ৬টি ফিল্মফেয়ার পুরস্কারসহ মোট ২৫টি পুরস্কার জয় করেছেন। নিচে তার পুরস্কার ও মনোনয়নের পূর্ণ তালিকা দেওয়া হল।   ফিল্মফেয়ার পুরস্কার  বছর বিভাগে  মনোনীত চলচ্চিত্র ফলাফল  ১৯৮৯ শ্রেষ্ঠ অভিনেত্রী তেজাব   ১৯৯০ শ্রেষ্ঠ অভিনেত্রী প্রেম প্রতিজ্ঞা  ১৯৯১ শ্রেষ্ঠ অভিনেত্রী দিল  ১৯৯২ শ্রেষ্ঠ অভিনেত্রী সাজন  ১৯৯৩ শ্রেষ্ঠ অভিনেত্রী  বেটা  ১৯৯৪ শ্রেষ্ঠ অভিনেত্রী খলনায়ক  ১৯৯৪ শ্রেষ্ঠ অভিনেত্রী  আঞ্জাম  ১৯৯৫ শ্রেষ্ঠ অভিনেত্রী  হাম আপকে হ্যাঁয় কৌন  ১৯৯৬ শ্রেষ্ঠ অভিনেত্রী  রাজা  ১৯৯৬ শ্রেষ্ঠ অভিনেত্রী  ইয়ারানা  ১৯৯৮ শ্রেষ্ঠ অভিনেত্রী  দিল তো পাগল হ্যায়  ২০০১ শ্রেষ্ঠ অভিনেত্রী পুকার   ২০০২ শ্রেষ্ঠ পার্শ্ব অভিনেত্রী লজ্জা   ২০০৩ শ্রেষ্ঠ পার্শ্ব অভিনেত্রী  দেবদাস  ২০০৮ শ্রেষ্ঠ অভিনেত্রী আজা নাচলে   ২০১১ ফিল্মফেয়ার বিশেষ পুরস্কার "সামগ্রিক অবদান"  ২০১৫ শ্রেষ্ঠ অভিনেত্রী দেঢ় ইশ্‌কিয়া    স্ক্রিন পুরস্কার  বছর বিভাগে  মনোনীত চলচ্চিত্র ফলাফল  ১৯৯৫  শ্রেষ্ঠ অভিনেত্রী হাম আপকে হ্যাঁয় কৌন   ১৯৯৬ শ্রেষ্ঠ অভিনেত্রী রাজা   ১৯৯৮ শ্রেষ্ঠ অভিনেত্রী মৃত্যুদণ্ড   ২০০১  শ্রেষ্ঠ অভিনেত্রী পুকার   ২০০৩ শ্রেষ্ঠ পার্শ্ব অভিনেত্রী  দেবদাস   ২০১৫ শ্রেষ্ঠ খল অভিনেত্রী দেঢ় ইশ্‌কিয়া     জি সিনে পুরস্কার  বছর বিভাগে  মনোনীত চলচ্চিত্র ফলাফল  ১৯৯৮  সেরা অভিনয়শিল্পী - নারী  দিল তো পাগল হ্যায়  ২০০০ সেরা অভিনয়শিল্পী - নারী পুকার  ২০০২ সেরা পার্শ্ব অভিনয়শিল্পী - নারী  লজ্জ্বা  ২০০৩ সেরা অভিনয়শিল্পী - নারী  দেবদাস    আইফা পুরস্কার   বছর বিভাগে  মনোনীত চলচ্চিত্র ফলাফল  ২০০১ শ্রেষ্ঠ অভিনেত্রী পুকার  ২০০৩ শ্রেষ্ঠ অভিনেত্রী দেবদাস    স্টারডাস্ট পুরস্কার   বছর বিভাগে  মনোনীত চলচ্চিত্র ফলাফল  ২০০৮ বর্ষসেরা অভিনয়শিল্পী - নারী আজা নাচলে  ২০১৪ সেরা অভিনেত্রী - নাট্য চলচ্চিত্র দেঢ় ইশ্‌কিয়া   তথ্যসূত্র  বিষয়শ্রেণী:অভিনেত্রী অনুযায়ী পুরস্কারের তালিকা
১২নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ১২নং ওয়ার্ডের আয়তন ০.৯১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১২নং ওয়ার্ডের জনসংখ্যা ১৪,১৮৪ জন। এর মধ্যে পুরুষ ৭,৪০২ জন এবং মহিলা ৬,৭৮২ জন। মোট পরিবার ২,৬৫৬টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ১২নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ১২নং ওয়ার্ডের উপজেলার সাক্ষরতার হার ৬৮.৭%।   আরও দেখুন   কোতোয়ালী থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
আলেক্সান্ড্রা "অ্যালেক্স" ওয়ালশ (; জন্ম: ৩১ জুলাই ২০০১) হলেন একজন মার্কিন সাঁতারু। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে মার্কিন যুক্তরাষ্ট্রের প্রতিনিধিত্ব করেছেন এবং সাঁতারের নারীদের ২০০ মিটার ব্যক্তিগত মেডলি বিভাগে রৌপ্য পদক জয়লাভ করেছেন।  ২০১৯ সালে, পেরুর লিমায় অনুষ্ঠিত ২০১৯ প্যান আমেরিকান গেমসে তিনি যুক্তরাষ্ট্রের প্রতিনিধিত্ব করেছেন, যেখানে তিনি ব্যক্তিগত প্রতিযোগিতায় দুটি স্বর্ণ পদক এবং ৪ × ২০০ মিটার ফ্রিস্টাইল রিলেতে একটি স্বর্ণ পদক মিলিয়ে সর্বমোট তিনটি স্বর্ণ পদক লাভ করেছেন।   তথ্যসূত্র    বহিঃসংযোগ   ২০১৯ প্যান আমেরিকান গেমসে অ্যালেক্সান্ড্রা ওয়ালশ    বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী বিষয়শ্রেণী:২০২০ গ্রীষ্মকালীন অলিম্পিকের প্রতিযোগী বিষয়শ্রেণী:মার্কিন নারী সাঁতারু বিষয়শ্রেণী:২০২০ গ্রীষ্মকালীন অলিম্পিকের সাঁতারু বিষয়শ্রেণী:সাঁতারে মার্কিন যুক্তরাষ্ট্রের অলিম্পিক রৌপ্যপদক বিজয়ী বিষয়শ্রেণী:মার্কিন নারী ব্যাকস্ট্রোক সাঁতারু বিষয়শ্রেণী:২১শ শতাব্দীর মার্কিন নারী বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী বিষয়শ্রেণী:২১শ শতাব্দীর মার্কিন নারী ক্রীড়াবিদ
right|250px|thumb|বিষুবীয় স্থানাঙ্ক পদ্ধতি বিষুবলম্ব (প্রতীক: δ) খ-গোলকের কোন একটি বিন্দু চিহ্নিত করার জন্য ব্যবহৃত দুইটি স্থানাঙ্কের একটি। বিষুবীয় স্থানাঙ্ক পদ্ধতিতে এটি ব্যবহৃত হয়। অন্য স্থানাঙ্কটি হল বিষুবাংশ। খ-বিষুব থেকে কোন খ-বস্তুর কৌণিক দূরত্বকে বিষুবলম্ব বলা হয়। খ-বিষুব থেকে উত্তরে বিষুবলম্ব ধনাত্মক এবং দক্ষিণে ঋণাত্মক ধরা হয়। দুইটি মেরুতে এটি সর্বাধিক অর্থাৎ ৯০ ডিগ্রী।   বহিঃসংযোগ   Table of the Declination of the Sun: Mean Value for the Four Years of a Leap-Year Cycle   Declination function for Excel, CAD or your other programs. The Sun API is free and extremely accurate. For Windows Computers.  Declination, a science-fiction novel.  বিষয়শ্রেণী:গোলকীয় জ্যোতির্বিজ্ঞান বিষয়শ্রেণী:কোণ বিষয়শ্রেণী:মহাজাগতিক স্থানাঙ্ক পদ্ধতি বিষয়শ্রেণী:জ্যোতিষশাস্ত্রের প্রযুক্তিগত গুণক
thumb|বসফরাস প্রণালী থেকে রুমেলিহিসারির দৃশ্য। রুমেলিহিসারি (রুমেলিয়ান দুর্গ ও রুমেলি হিসার দুর্গ নামে পরিচিত) ইস্তানবুলে বসফরাসের ইউরোপীয় অংশে অবস্থিত একটি দুর্গ। উসমানীয় সুলতান দ্বিতীয় মুহাম্মদ কনস্টান্টিনোপল বিজয়ের পূর্বে ১৪৫১ থেকে ১৪৫২ সালের মধ্যে এটি নির্মাণ করেন। এর তিনটি বড় টাওয়ার দ্বিতীয় মুহাম্মদের তিনজন উজিরের নামে নামকরণ করা হয়েছে। তারা হলেন হালিল পাশা (ফটকের পাশের বড় টাওয়ার নির্মাণ করেন), জাগান পাশা (দক্ষিণ টাওয়ার নির্মাণ করেন), সারিকা পাশা (উত্তর টাওয়ার নির্মাণ করেন)।  আরও দেখুন  আনাদোলুহিসারি  কনস্টান্টিনোপল বিজয়  বসফরাস  তথ্যসূত্র  বহিঃসংযোগ   Archnet  বিষয়শ্রেণী:তুরস্ক বিষয়শ্রেণী:তুরস্কের ভূ-চিহ্ন
রিমা আশাফ (আরবি : ريما عساف; জন্ম: মার্চ ১০, ১৯৭০) একজন লেবাননের সাংবাদিক এবং অ্যাঙ্কর।    জীবনের প্রথমার্ধ  রীমা আসাফ হারডিনে জন্মগ্রহণ করেন উত্তর লেবানন এবং উত্থাপিত Chekka, উত্তর লেবানন। তার মা গৃহবধূ এবং তার বাবা, বর্তমানে মৃত, তিনি বাণিজ্যে কাজ করতেন। তার এক ভাই আন্টোইন এবং এক বোন রমজা রয়েছে।  আসফ চেকার সেন্ট ফ্যামিলি উচ্চ বিদ্যালয়ে পড়াশোনা করেছেন এবং ১৯৯৯ সালে লেবাননের বিশ্ববিদ্যালয় থেকে সাংবাদিকতায় ডিপ্লোমা নিয়ে স্নাতক হন। তিনি 1991 সালে রেডিও ফ্রি লেবাননের নিউজ অ্যাঙ্কর হিসাবে তার প্রথম প্রশিক্ষণ কাজ অবতরণ করেন।   ব্যক্তিগত জীবন  রিমা আসফ কার্ডিওলজিস্ট জর্জেস ট্যাননাসকে বিয়ে করেছেন। তাদের দুটি সন্তান রয়েছে একটি কন্যা, রোজা মারিয়া এবং এক ছেলে এলিয়া।   পেশা  রিমা আসফ তার বিশ্ববিদ্যালয়ের বছরগুলিতে আরএলএল- তে প্রশিক্ষণার্থী হিসাবে মিডিয়াতে কেরিয়ার শুরু করেছিলেন। তার স্নাতক শেষ হওয়ার পরে, রেডিও প্রশাসন তাকে বুলেটিন সম্পাদক হিসাবে চাকরি দেওয়ার সিদ্ধান্ত নিয়েছিল। 1994 সালে, রিমা দুই বছর সিভিএন টেলিভিশন স্টেশনে নিউজ অ্যাঙ্কার এবং বুলেটিন সম্পাদক হিসাবে কাজ করেছিলেন। পরে, তিনি কালাম এল নাসের প্রযোজনা দলে যোগ দিয়েছিলেন - এলবিসিতে প্রচারিত একটি সামাজিক রাজনৈতিক অনুষ্ঠান - এবং রাজনৈতিক ইভেন্টগুলি সম্পর্কে অনেক টকশোতে অংশ নিয়েছিলেন। রিমা এখনও অবধি, নিউজ কভারেজের অংশ হিসাবে আরবি বিশ্বের অনেক রাজনৈতিক ব্যক্তির সাথে সাক্ষাৎকার পরিচালনা করছে এলবিসি-র একটি নিউজ অ্যাঙ্কর।   পুরস্কার  প্রশিক্ষণ অধিবেশনগুলিতে বিবিসি প্রশিক্ষণ দলের পক্ষ থেকে রিমা আসফ একটি বিশেষ প্রশংসা পেলেন, এতে এলবিসিসহ বিভিন্ন লেবাননের টেলিভিশন স্টেশন থেকে বহু নিউজ অ্যাঙ্কারকে অন্তর্ভুক্ত করা হয়েছিল।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:অপর্যালোচিত অনুবাদসহ পাতা বিষয়শ্রেণী:লেবানীয় নারী সাংবাদিক
মেজর রামাস্বামী পরমেশ্বর, পিভিসি (১৩ সেপ্টেম্বর ১৯৪৬, মুম্বাই - ২৫ নভেম্বর ১৯৮৭, শ্রীলঙ্কা) ছিলেন ভারতীয় সেনাবাহিনীর একজন অফিসার, যিনি তাঁর বীরত্বের জন্য ভারতের সর্বোচ্চ সামরিক সম্মাননা পরমবীর চক্রকে ভূষিত করেছিলেন। মেজর রামাস্বামী পরমেশ্বরকে ১৯৭২ সালের ১৬ জানুয়ারি মাহার রেজিমেন্টের ১৫ তম ব্যাটালিয়নে শর্ট সার্ভিস কমিশন দেওয়া হয়েছিল।   সামরিক পদক্ষেপ  ১৯৮৭ সালের ২৫ নভেম্বর, যখন মেজর রামাস্বামী পরমেশ্বরন গভীর রাতে শ্রীলঙ্কায় অনুসন্ধান অভিযান থেকে ফিরছিলেন, তখন তাঁর কলামটিকে পাঁচটি রাইফেলযুক্ত একদল জঙ্গি দ্বারা আক্রমণ করেছিল। মনের শীতল উপস্থিতিতে তিনি জঙ্গিদের পেছন থেকে ঘিরে ফেললেন এবং তাদের মধ্যে পুরোপুরি অবাক করে দিয়েছিলেন হাতাহাতি লড়াইয়ের সময় এক জঙ্গি তাঁকে বুকে গুলি করে। অবরুদ্ধ, মেজর পরমেশ্বরন জঙ্গিদের কাছ থেকে রাইফেলটি ছিনিয়ে নিয়ে তাকে গুলি করে হত্যা করেন। গুরুতর আহত হয়েছিলেন কিন্তু তিনি আদেশ অবিরত রেখেছিলেন এবং মারা যাওয়ার আগ পর্যন্ত তাঁর আদেশকে অনুপ্রাণিত করেছিলেন। পাঁচ জঙ্গি নিহত এবং তিনটি রাইফেল এবং দুটি রকেট লঞ্চার উদ্ধার করা হয় এবং আক্রমণটি দমন করা হয়।   আইপিকেএফ মেমোরিয়াল ত্রুটি  ১৫ ই আগস্ট ২০১২, দ্য হিন্দু-র কলম্বো সংবাদদাতা আর কে রাধাকৃষ্ণান আইপিকেএফ ট্রান্সক্রিপশনটিতে এক চমকপ্রদ ত্রুটির কথা জানিয়েছেন   :  alt=|থাম্ব|নয়া দিল্লীর পরম যোদ্ধা স্থলে মেজর রামাস্বামী পরমেশ্বরনের প্রতিমা। "শিলালিপিটি পড়ুন: IC 32907F মেজর পি. রামস্বামী এমভিসি ২৫ নভেম্বর ১৯৮৭ মাহার। এমভিসি ভারতের দ্বিতীয় সর্বোচ্চ সামরিক সম্মাননা মহাবীর চক্রকে বোঝায়। এর আগে ভুলটি কারও নজরে আসেনি বলে মনে হয়। আমি যখন সেখানে দাঁড়িয়ে ছিলাম তখন আমার মনটি পেরিয়ে গেল যে পাথরটিতে লিখিত ১২০০ সৈন্যের নাম এবং সম্মান সব সঠিক ছিল কিনা এমন কোনও গ্যারান্টি নেই। স্বাধীনতার পর থেকে কেবলমাত্র ২১ জন ভারতীয় পিভিসি তাদের নামের সাথে সংযুক্ত হওয়ার গৌরব অর্জন করেছেন। পরমেশ্বরন একমাত্র আইপিকেএফ সৈনিক যিনি এই সম্মান পেয়েছিলেন। তিনি ভারতের সর্বোচ্চ সামরিক সম্মাননা, পিভিসি ভূষিত একমাত্র মাহার রেজিমেন্টের সৈনিক। ১৯৪১ সাল থেকে একটি রেজিমেন্ট সক্রিয় হওয়াতে এর অর্থ অবশ্যই হওয়া উচিত ""    একটি অ্যাপার্টমেন্টের নামকরণ  আর্মি ওয়েলফেয়ার হাউজিং বোর্ড আরকোট রোড চেন্নাইতে একটি উপনিবেশ তৈরি করেছিল এবং মেজর রামস্বামী পরমেশ্বরের সম্মানে ১৯৯৮ সালে এডাব্লুএইচও পরমেশ্বরন বিহার নামে নামকরণ করেছিল।   আরও দেখুন    ভারতীয় সেনা   পরমবীর চক্র   তথ্যসূত্র    বহিঃসংযোগ    জয় হিন্দ জয় ভারত  বিষয়শ্রেণী:১৯৮৭-এ মৃত্যু বিষয়শ্রেণী:১৯৪৬-এ জন্ম
জাটিভাঙ্গা বধ্যভূমি বাংলাদেশের ঠাকুরগাঁও সদর উপজেলার শুখানপুখুরী ইউনিয়নের জাটিভাঙ্গা গ্রামে অবস্থিত ।  জাটিভাঙ্গা বধ্যভূমি ইতিহাস  ১৯৭১ সালের ২৬ মার্চ বঙ্গবন্ধু শেখ মুজিবুর রহমান কর্তৃক স্বাধীনতা ঘোষণার পর রাজাকার, আলবদর ও আল শামসের সহায়তায় হানাদার বাহিনী মুক্তিকামী জনগণের ওপর অমানবিক নির্যাতন ও হত্যাযজ্ঞ চালাতে শুরু করে। ১৯৭১ সালের ২৩ এপ্রিল ভোরে পাকিস্তানি বাহিনীর ভয়ে জগন্নাথপুর, চকহলদি, সিঙ্গিয়া, চন্ডিপুর, আলমপুর, বাসুদেবপুর, গৌরিপুর, মিলনপুর, খামারভোপলা, শুখানপুখুরীসহ বিভিন্ন গ্রামের কয়েক হাজার বাঙালি নর-নারী ও শিশু ভারতের উদ্দেশ্যে রওয়ানা দেয়।  পথিমধ্যে তারা জাটিভাঙ্গা গ্রামে বিশ্রামের জন্য অবস্থান করার সময় রাজাকার, আলবদর ও আল শামস বাহিনী পাকিস্তানি আর্মিদের খবর দেয় ।  পাকিস্তানি বাহিনীর দুই ট্রাক সৈন্য এসে ৩০০০-৩৫০০ জন নিরীহ মানুষকে হত্যা করে পাথরাজ নদীতে ফেলে দেয়।  স্মৃতিসৌধ  নিহতদের স্মরণে ১৯৯৬ সালে পাথরাজ নদীর তীরে একটি স্মৃতিসৌধ নির্মাণ করা হয় ।   তথ্যসূত্র   ,The Daily Star ,প্রথম আলো ,Ekushey-tv ,NTV  বিষয়শ্রেণী:ঠাকুরগাঁও জেলার দর্শনীয় স্থান বিষয়শ্রেণী:বাংলাদেশের বধ্যভূমি বিষয়শ্রেণী:বাংলাদেশের স্বাধীনতা যুদ্ধে সংঘটিত গণহত্যা বিষয়শ্রেণী:বাংলাদেশের স্মৃতিস্তম্ভ ও স্মারক বিষয়শ্রেণী:বাংলাদেশের স্বাধীনতা যুদ্ধের স্মৃতিস্তম্ভ ও স্মারক
আঙ্গিয়া (এছাড়াও অঙ্গিয়া, অঙ্গি, বা অঙ্গীয়) ঊনবিংশ শতাব্দী থেকে ভারতীয় বংশোদ্ভূত বোডিস বা বুকের কাপড়ের একটি অপ্রচলিত রূপ, যা পুরো শরীরের উপরের অংশকে বুক থেকে কোমর পর্যন্ত ঢেকে রাখে এবং পিছনে বাঁধা থাকে। খুব ছোট হাতা (যদি থাকে) এবং উচুঁ কোমর আঙ্গিয়াকে চিহ্নিত করে, যা মসলিনের মতো সূক্ষ্ম তুলা উপাদান দিয়ে তৈরি হতো। ভারতের মহিলারা পেশওয়াজের মতো পোশাকের নীচে এটি পরতেন।  ফ্রান্সিস বুকানন-হ্যামিল্টন এবং ক্যাপ্টেন মেডোস টেলর জোর দিয়ে বলেন যে ভারতে মুসলিম আগ্রাসনের আগে এই ধরনের সেলাই করা পোশাকের অস্তিত্ব ছিল না।   শৈলী  আধুনিক মহিলাদের ব্লাউজের প্রাথমিক সংস্করণ আঙ্গিয়া, সামনের দিক সম্পূর্ণরূপে আবদ্ধ ছিল এবং বুকের সাথে সংযুক্ত ছিল। এর পিছনের দিকটি কাঁধ জুড়ে এবং বুকের নীচ বরাবর স্ট্রিং বা ফিতা দিয়ে বাঁধা থাকত; তবুও, কর্সেটের মতো অন্যান্য শক্ত অভ্যন্তরীণ পোশাকের মতো এটি পিছনের দিক না ঢেকে কেবল বুকটি ঢেকে রাখত। এটি হিন্দু এবং মুসলমান উভয়ই পরিধান করতেন।  হরিয়ানার আহির মহিলাদের সহজেই তাদের আঙ্গিয়া, লেহঙ্গা (ঘাগরির অনুরূপ কিন্তু ছোট) এবং ওড়নি দ্বারা সনাক্ত করা যায়। পাঞ্জাবে মহিলারা রঙিন কাপড়ের আঙ্গিয়া পরতেন।    শিল্পকর্ম  লন্ডনের ইন্ডিয়া অফিস রেকর্ডসে এখনও টিকে থাকা জোহান জোফানির ১৭৮৫ সালের একটি চিত্রকর্মে ফাইজ পামারকে (মুঘল স্ত্রী ফাইজে বক্স) খালি পায়ে এবং ঐতিহ্যবাহী লখনউই দরবারের পোশাক পরে দেখা যায়: "একটি সংক্ষিপ্ত আঙ্গিয়ার উপরে একটি চমৎকার জাফরান পেশওয়াজ এবং দুপাট্টা।"    তথ্যসূত্র   বিষয়শ্রেণী:ভারতীয় পোশাক বিষয়শ্রেণী:নারীদের পোশাক